
Ministru kabineta rīkojums Nr. 158
Rīgā 2022. gada 9. martā (prot. Nr. 13 34. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Nacionālajai elektronisko plašsaziņas līdzekļu padomei 38 840 euro pārskaitīšanai valsts akciju sabiedrībai "Latvijas Valsts radio un televīzijas centrs", lai nodrošinātu bezmaksas zemes apraidē papildu televīzijas programmu mazākumtautību valodā (ukraiņu valodā) un sekmētu objektīvas informācijas pieejamību par notikumiem Ukrainā gan Ukrainas bēgļiem, gan Latvijas mazākumtautībām, gan citiem Latvijas iedzīvotājiem.
· 2. Nacionālajai elektronisko plašsaziņas līdzekļu padomei normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

